
TRESTNÝ ROZKAZ V MENE SLOVENSKEJ REPUBLIKY Okresný súd Prievidza vydáva podľa § 353 ods.1 Tr.por. rozhodol: O b v i n e n ý : A. A. B. C. D. E. , nar. XX.XX.XXXX v F., okres G., trvale bytom G. H. XXX, I. G., t.č. vo výkone väzby v Ústave na výkon väzby B., uznáva
sa
za
vinného , že:
dňa 01. júna 2024 v čase okolo 09:00 hodiny v rodinnom dome číslo XXX J. I. G., okres G., po tom, čo požil alkoholické nápoje sa počas slovného konfliktu so svojou matkou K. A., narodenou v roku XXXX, postavil pred poškodenú na vzdialenosť jedného metra, pričom v ruke držal kuchynský nôž a povedal jej, že ju zabije, že podpáli dom a že ju dopichá nožom, pričom konanie páchateľa, ako aj jeho slová vzbudili u poškodenej K. A. dôvodnú obavu o jej život, teda inému sa vyhrážal smrťou takým spôsobom, že to môže vzbudiť dôvodnú obavu a čin spáchal závažnejším spôsobom konania – so zbraňou a na chránenej osobe – blízkej osobe a osobe vyššieho veku, čím
spáchal
prečin nebezpečného vyhrážania podľa § 360 ods.1, ods.2 písm. a), b) Trestného zákona s poukazom na § 138 písm. a) Trestného zákona, § 139 ods.1 písm. c), e) Trestného zákona číslo 300/2005 Z.z. v znení Zákona číslo 40/2024 Z.z., Za to sa odsudzuje Podľa § 360 ods.2 Trestného zákona, § 38 ods.2 Trestného zákona k nepodmienečnému trestu odňatia slobody v trvaní 6 (šesť) mesiacov. Podľa § 48 ods.2 písm. a) Trestného zákona sa pre výkon uloženého trestu zaraďuje do ústavu na výkon trestu s minimálnym stupňom stráženia. Podľa § 60 ods.1 Trestného zákona ukladá sa mu trest prepadnutia veci a to jeden kus kuchynský nôž čierno-oranžovej farby s dĺžkou čepele 9,5 centimetra, ktorý sa nachádza v úschove Okresného súdu Prievidza pod číslom 22/24. Podľa § 60 ods.5 Trestného zákona vlastníkom prepadnutej veci sa stáva štát.
Poučenie: Proti trestnému rozkazu môže podať odpor na tunajšom súde do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Ak sa v určenej lehote nepodá odpor, stane sa trestný rozkaz právoplatným a vykonateľným.

